Otázka č. 1:
Vážený verejný obstarávateľ,
pri minimálnej požadovanej úrovni štandardov k bodu 3.1 súťažných podkladov (technická a odborná spôsobilosť) sa uvádza: "Za stavebné práce rovnakého alebo podobného charakteru ako je predmet zákazky verejný obstarávateľ bude považovať pokládku hutnených asfaltových zmesí na diaľniciach a/alebo rýchlostných cestách a/alebo cestách I. triedy a/alebo cestách obdobného charakteru, rozsahu, resp. normových parametrov (ďalej len „cesty obdobného charakteru a rozsahu)". S cieľom upresniť pojem "cesty obdobného charakteru, rozsahu, resp. normových parametrov", žiadame verejného obstarávateľa o jednoznačné potvrdenie, či uzná aj referenciu na stavebné práce (pokládku hutnených asfaltových zmesí) realizovanú na cestách iných tried (napr. cesty II. triedy, významné mestské tranzitné komunikácie), alebo iných dopravných stavbách (napr. mostné objekty, letiskové plochy, parkovacie plochy) za predpokladu, že na nich bola realizovaná pokládka hutnených asfaltových zmesí s rovnakými alebo vyššími technickými, normovými a kvalitatívnymi nárokmi, aké sú definované pre predmet tejto zákazky.

